นายกรัฐมนตรีขอประชาชนอย่าหลงเชื่อข้อมูลบิดเบือนหวังกระทบความมั่นคงประเทศ
พลเอกประยุทธ์ จันทร์โอชา นายกรัฐมนตรีกล่าวกรณีทหารจับกุมตัวผู้ขายเสื้อที่มีโลโก้สหพันธรัฐไทยว่า กรณีดังกล่าวเข้าข่ายความผิดตามรัฐธรรมนูญโดยเฉพาะฐานล้มล้างระบอบการปกครอง โดยเรื่องใดที่ขัดกับรัฐธรรมนูญถือว่าผิดกฎหมาย โดยเฉพาะกรณีนี้ถือเป็นความผิดร้ายแรง ซึ่งเจ้าหน้าที่อยู่ระหว่างขั้นตอนการสอบสวนเพื่อดำเนินคดีตามกฎหมาย

นายกรัฐมนตรีขอประชาชนอย่าหลงไปร่วมมือกับกลุ่มที่ต้องการบ่อนทำลายชาติ โดยใช้โซเชียลมีเดียเป็นเครื่องมือ ซึ่งที่ผานมารัฐบาบดำเนินปราบปรามอย่างต่อเนื่อง แต่กลุ่มคนเหล่านี้มีเครือข่ายอยู่ต่างประเทศ และมีผู้อยู่เบื้องหลังการเคลื่อนไหว จึงขอให้เข้าใจว่ารัฐบาลไม่ได้รังแกใคร แต่ทำทุกอย่างตามกฎหมาย